Referat KTC- netværk den 4.maj 2022

**Kl. 9.00-9:30 Velkommen v/John Øllegaard**

John bød velkommen og gav en kort introduktion til den bygning, mødet blev afholdt i. Derudover fortalte han om nogle af de ting, der rører sig i kommunen i øjeblikket, herunder blandt andet forberedelser i forbindelse med Tour De France.

**Kl. 9:30-10:00 Netværksside og Dalux-undergruppe v/Kim Nielsen**

Det blev aftalt, at Rikke henvender sig til alle medlemmerne af netværkssiden med henblik på at få navne på deltagere til en Dalux-undergruppe. Der følges op på dette på næste netværksmøde.

Det blev aftalt, at Kim og Rikke laver en outlook-indkaldelse til næste møde. Derudover oprettes næste invitation som et arrangement inde på netværkssiden for at teste af, om det derigennem er muligt at se deltagerantal. Der var opmærksom på, at der er behov for at kende deltagerantallet forud for et netværksmøde i forhold til bestilling af forplejning samt lokalebooking.

Det blev aftalt, at Kim og Rikke kontakter de næste værter og at dagsordenen sendes ud via netværket ca. 2 uger før afholdelse.

Slutteligt blev det aftalt, at der oprettes et diskussionsrum på netværkssiden, hvor der meldes ind med idéer til kommende dagsordenspunkter. Ligeledes kan der oprettes diskussionsrum til øvrige ad hoc drøftelser i netværket.

**Kl. 10:00-10:45 Datastandarder for energiforsyninger v/Isak Klindt fra KL**

Det fremsendte notat blev gennemgået og der blev budt ind med forskellige inputs til notatet.
Det blev aftalt, at Isak sender en opdateret udgave af notatet, så medlemmerne i netværket ved, hvilke af de forskellige inputs der bliver taget med i det videre arbejde og kan videregive informationen til egne medarbejdere.

Det blev aftalt, at Isak sender et link til Rikke til bygningshubbens testfacilitet, så medlemmerne kan afprøve det.

 **Kl. 10:45-11.30 SLA-aftaler v/ Kim Kjærsgaard**

Der blev delt erfaringer i forhold til, hvordan de forskellige kommuner håndterer udfordringen.

 **Øvrigt**Det blev aftalt, at der på næste møde skal være et drøftelsespunkt vedrørende potentielt nye medlemmer til netværket fra Nordsjælland.